钦定古今图书集成/明伦汇编/闺媛典/第174卷 > 胡奇勋妻吕氏
## 钦定古今图书集成/明伦汇编/闺媛典/第174卷 > 胡奇勋妻吕氏

按《广东通志》：“吕氏，钦州人。年十六，适千户胡奇勋。事
继姑以孝闻，待妾子如己出。年二十六，夫亡，痛哭几
绝，姑以遗孤勖之，守丧三年，未尝往来母家。一婢与
外人语，即屏逐之。子宗淮嗣袭，亦夭死。吕过恸，得痹
疾，或议举其节，辄泣曰：‘勿过举，惟俟姑尽天年耳’。姑
死逾年，氏亦卒，年六十八。”